SOMO MAR 14
Ang’o Momiyo Nyasaye Nigi Riwruok mar Ogandane?
1. Ang’o momiyo Nyasaye ne oketo Jo-Israel machon obed riwruok?
Nyasaye ne oriwo nyikwa jaduong’ Ibrahim e oganda ma omiyogi chike. Ne oluongo ogandano ni “Israel” kendo kuomgi ema lamo madier koda mar wachne ne yudoree. (Zaburi 147:19, 20) Omiyo ogendini mamoko ne nyalo puonjore kuom Jo-lsrael.—Som Chakruok 22:18.
Nyasaye noyiero Jo-Israel mondo obed Jonenone. Histori margi nyisowa kaka ji yudo ber kuom luwo chike Nyasaye. (Rapar mar Chik 4:6) Omiyo, kokalo kuom Jo-Israel, jomamoko ne nyalo ng’eyo Nyasaye madier.—Som Isaiah 43:10, 12.
2. Ang’o momiyo oket Jokristo madier obed riwruok?
Bang’ kinde, Jo-Israel noweyo Nyasaye, kendo Jehova noketo kanyakla mar Jokristo kargi. (Mathayo 21:43; 23:37, 38) Gie sani, Jokristo madier ema gin Joneno mag Jehova to ok Jo-Israel.—Som Tich Joote 15:14, 17.
Yesu nochano jolupne mondo olend kendo otim ogendini duto jopuonjre. (Mathayo 10:7, 11; 24:14; 28:19, 20) Tijni koro ochomo gikone ka piny marachni koro rumo. Gima nyien en ni, ma e kinde ma Jehova okwongo riwoe dhano tara gi tara mowuok e ogendini duto e lamo madier. (Fweny 7:9, 10) Jokristo madier oriw kanyachiel mondo gijiwre kendo gikonyre. E piny ngima, gitiyo gi chenro achiel mar puonjruok Muma e chokruogegi.—Som Jo Hibrania 10:24, 25.
3. Riwruok mar Joneno mag Jehova me kindegi ne ochakore nade?
E higini mag 1870, grup moro matin mar jopuonjre Muma ne ochako fwenyo adiera mag Muma ma ne oyudo oselal kuom higini mang’eny. Ne gifwenyo ni Yesu nochano kanyakla mar Jokristo mondo olend, omiyo ne gichako kampen mar lando wach Pinyruoth e pinje duto. E higa 1931, ne gikawo nying mar Joneno mag Jehova.—Som Tich Joote 1:8; 2:1, 4; 5:42.
4. Riwruok mar Joneno mag Jehova ochan e yo mane?
E kinde Jokristo mokwongo, kanyakla Jokristo me pinje mang’eny ne itayo gi bura maduong’ ma ne ong’eyo ni Yesu e Wi kanyakla. (Tich Joote 16:4, 5) E yo ma kamano bende, e kindegi, Bura Maduong’ mar jodongo molony ema tayo Joneno mag Jehova e piny ngima. Gichung’ ne tije madhi nyime e bede ofis mag Joneno mag Jehova kaka tich loko dhok, gocho, koda oro buge makonyo ji puonjore Muma e dhok mokalo 600. Omiyo Bura Maduong’ nyalo chiwo jip koda tach motenore e Ndiko mondo okony kanyakla mokalo 100,000 e piny mangima. E moro ka moro kuom kanyaklago, chwo mowinjore tiyo kaka jodongo, kata jorit. Magi gin joma kwayo rombe Nyasaye gi hera.—Som 1 Petro 5:2, 3.
Joneno mag Jehova ochan mondo oland wach maber kendo otim ji jopuonjre. Mana kaka joote, walendo ot ka ot. (Tich Joote 20:20) Bende wachiwore puonjruok Muma gi joma ohero adiera. Kata kamano, Joneno mag Jehova ok gin mana riwruok. Gin joot man-gi Wuoro ma jahera. Bende wan owete gi nyimine ma nigi hera e kindgi. (2 Jo Thessalonika 1:3) Nikech jo Jehova gin joma ochan mondo otim dwaro mar Nyasaye kendo okony jomoko, gin e joot mamorie moloyo e piny.—Som Zaburi 33:12; Tich Joote 20:35.
Puonjri Weche Momedore
Ang’o ma Muma Puonjo Kuom Adier?
Siki e Hera mar Nyasaye
Ere kaka wanyalo nyiso hera gi dwoko erokamano nikech gik ma Nyasaye osetimo?
GIN JOMAGE MATIMO DWARO MAR JEHOVA E KINDEGI?
Joneno mag Jehova Gin Jomage?
Gin Joneno mag Jehova adi ming’eyo? Kuom adier, wan jomage?
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn